Document ID: 32007R0249

NARIADENIE KOMISIE (ES) č. 249/2007
z 8. marca 2007,
ktorým sa mení a dopĺňa nariadenie (ES) č. 1431/94, ktorým sa ustanovujú podrobné pravidlá uplatňovania nariadenia Rady (ES) č. 774/94, ktorým sa otvára a zabezpečuje spravovanie určitých colných kvót Spoločenstva pre hydinové mäso a niektoré ďalšie poľnohospodárske výrobky
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom (1), a najmä na jeho článok 6 ods. 1,
so zreteľom na nariadenie Rady (ES) č. 774/94 z 29. marca 1994 o otvorení a stanovení správy určitých colných kvót Spoločenstva pre hovädzie mäso vysokej kvality a bravčové mäso, hydinové mäso, pšenicu a súraž a otruby, vedľajšie mlynárske výrobky a iné zvyšky (2), a najmä na jeho článok 7,
keďže:
(1)
Colná kvóta skupiny číslo 1 ustanovená v prílohe I k nariadeniu Komisie (ES) č. 1431/94 (3) s poradovým číslom 09.4410 a vzťahujúca sa na kódy KN 0207 14 10, 0207 14 50 a 0207 14 70 (mrazené kusy kuracieho mäsa) sa osobitne prideľuje Brazílii.
(2)
V dohode vo forme výmeny listov medzi Európskym spoločenstvom a Brazíliou uzavretej v rámci rokovaní podľa článku XXIV ods. 6 a článku XXVIII Všeobecnej dohody o clách a obchode (GATT) z roku 1994, schválenej rozhodnutím Rady 2006/963/ES (4), sa ustanovujú ročné dovozné colné kvóty na hydinové mäso na 2 332 ton určitých mrazených kusov kuracieho mäsa (kódy KN 0207 14 10, 0207 14 50 a 0207 14 70) so sadzbou 0 %.
(3)
Je vhodné pridať toto množstvo ku kvóte skupiny číslo 1.
(4)
Nariadenie (ES) č. 1431/94 by sa preto malo zodpovedajúcim spôsobom zmeniť a doplniť.
(5)
Opatrenia stanovené v tomto nariadení sú v súlade so stanoviskom Riadiaceho výboru pre hydinové mäso a vajcia,
PRIJALA TOTO NARIADENIE:
Článok 1
Príloha I k nariadeniu (ES) č. 1431/94 sa nahrádza znením v prílohe k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 8. marca 2007

Labels: 3
17
6